OpenLLM-France/wikimedia huggingface dataset:
# Psicologia experimental

La psicologia experimental és una disciplina científica que considera que els fenòmens psicològics poden ser estudiats mitjançant el mètode experimental.

## Mètode experimental

El mètode experimental implica l'observació, manipulació, registre de variables (dependent, independent, intervinents, etc.) que afecten un objecte d'estudi. En el cas específic de la psicologia, és possible descriure i explicar aquestes variables en la seva relació amb el comportament humà i, per tant, també predir les seves modificacions.

## Escoles

El terme psicologia experimental es refereix més a una classificació de la psicologia en termes metodològics i no en termes substantius. Per tant, qualsevol escola o corrent psicològic que utilitzi el mètode experimental és considerat part de la psicologia experimental, independentment de les consideracions epistemològiques sobre el seu objecte d'estudi. Les àrees com la percepció, l'aprenentatge i la cognició han estat estudiades tradicionalment amb el mètode experimental.

## Història

En la seva obra Elements de psicofísica (1860), el psicòleg alemany Gustav Theodor Fechner intentava demostrar, amb dades experimentals, la relació entre magnituds físiques i sensorials. No va ser fins molts anys després, el 1879, quan Wilhelm Wundt va fundar el primer laboratori de psicologia experimental.
Wundt va començar a mesurar els temps de reacció en proves de complexitat variable, en què intentava identificar els components psíquics interns i descobrir també les lleis que regeixen la dinàmica de la psique. Wundt i les seves idees de psicologia van dominar en l'àmbit acadèmic fins als inicis del 1900, quan els mètodes introspectius i el concepte d'estudiar la psique de manera científica es bandejaren per la impossibilitat d'explicar fenòmens com el pensament sense imatges.
Per aquests mateixos anys, l'alemany Hermann Ebbinghaus dirigí una monumental investigació sobre la memòria que implicava el record de llargues sèries de síl·labes sense sentit, la qual cosa va establir un precedent per a les generacions futures de psicòlegs especialitzats en l'aprenentatge.
Es van començar a fer experiments de laboratori amb animals, per intentar dotar la psicologia de rigor científic.
Això orientà metodològicament i conceptual el nord-americà Edward Lee Thorndike en els seus experiments amb gats. Més tard, el nord-americà John Broadus Watson, fundador del conductisme, definiria la psicologia com la ciència del comportament extern, observable, però no de la ment i, per tant, exclogué els fenòmens psíquics interns com a objecte d'estudi i els mètodes introspectius com a tècnica per estudiar-los.

## Vegeu també

* William Samuel Verplanck Junior.
# Procaïna

La procaïna o novocaïna és un anestèsic local del grup dels aminoèsters. Es fa servir principalment per a reduir el dolor de les injeccions intramusculars de penicil·lina i també l'usen els dentistes. El nom de novocaïna correspon en realitat a una marca registrada, Novocain. Aquesta droga actua principalment bloquejant la canal de sodi. Actualment s'usa terapeuticament en diversos països pels seus efectes simpatolítics, antiinflamatoris de perfusió i sobre l'humor.
La procaïna es va sintetitzar per primera vegada l'any 1905, poc després de l'amilocaïna. Va ser creada per Alfred Einhorn qui li va donar el nom comercial de Novocaine, del llatí nov- (nou) i -caine, un sufix comú pels alcaloides usats com anestèsics.

## Efectes secundaris adversos

Els efectes secundaris deguts a la procaïna són molt poc freqüents. Estudis fets en animals mostren que la procaïna incrementa els nivells de la dopamina i de la serotonina al cervell. La dosi màxima recomanada és de 10 mg/Kg. Les reaccions al·lèrgiques són poc freqüents i són degudes al seu metabolit PABA.

## Referències

* ↑ DrugBank - Showing drug card for Procaine (DB00721) Update Date 2009-06-23
* ↑ J.D. Hahn-Godeffroy: Procain-Reset: Ein Therapiekonzept zur Behandlung chronischer Erkrankungen, Schweiz Z Ganzheitsmed 2011;23:291–296 (DOI:10.1159/000332021)
* ↑ Ritchie, J. Murdoch; Greene, Nicholas M. «Local Anesthetics». A: Goodman and Gilman's The Pharmacological Basis of Therapeutics. 8a ed.. Nova York: Pergamon Press, 1990, p. 311. ISBN 0-08-040296-8.
* ↑ R. Minard, "The Preparation of the Local Anesthetic, Benzocaine, by an Esterification Reaction" Arxivat 2011-07-20 a Wayback Machine., Adapted from Introduction to Organic Laboratory Techniques: A Microscale Approach, Pavia, Lampman, Kriz & Engel, 1989. Revised 10/18/06
* ↑ Sawaki, K., and Kawaguchim, M. "Some Correlations between procaine-induced convulsions and monoamides in the spinal cord of rats". Japanese Journal of Pharmacology,51(3), 1989, p. 369-376.
* ↑ http://www.drugs.com/pro/novocain.html - Novocain Official FDA information. Updated(08/2007)

## Bibliografia

* J.D. Hahn-Godeffroy: Wirkungen und Nebenwirkungen von Procain: was ist gesichert?. Komplement. integr. Med. 02/2007, 32-34.
* A. Einhorn, K. Fiedler, C. Ladish, E. Uhlfelder. Justus Liebigs Annalen der Chemie 371, 125, 131, 142, 162 (1910).
* A. Einhorn, M. Lucius, U.S. Patent 812.554 (1906).
* M. Lucius, , DE 179627 (1904).
* M. Lucius, , DE 194748 (1905).
# Stéphane Van Der Heyden

Stéphane Van Der Heyden (3 de juliol de 1969) és un exfutbolista belga.

## Selecció de Bèlgica

Va formar part de l'equip belga a la Copa del Món de 1994.

## Referències

* ↑ «Fiche du joueur sur le site clubbrugge.be». Arxivat de l'original el 2020-01-16. [Consulta: 21 gener 2018].
* ↑ «Sélections du joueur sur le site de l'URBSFA». Arxivat de l'original el 2011-05-25. [Consulta: 21 gener 2018].
# Atemptat de Burgos de 2009

El 29 de juliol de 2009, ETA va realitzar un atemptat a Burgos contra la caserna de la Guàrdia Civil de l'esmentada ciutat. Com a conseqüència de la deflagració dels 200 quilos d'explosiu carregats en una furgoneta, una Mercedes Vito de color blanc, la façana de l'edifici va quedar parcialment malmesa i seixanta-cinc persones van ser ateses per ferides.
L'endemà, el 30 de juliol, ETA va assassinar dos guàrdies civils a Palmanova (Mallorca) amb una bomba adhesiva.
El dilluns 3 d'agost, el ministre d'Interior espanyol Alfredo Pérez Rubalcaba anuncià que les investigacions de la policia determinen que l'explosiu utilitzat en l'atemptat va ser amonal.

## Referències

* 1 2 ETA reivindica els quatre últims atemptats, Vilaweb.cat, 9 d'agost 2009 (consulta: 9-8-09).
* 1 2 Esclata un cotxe bomba a prop d'una caserna de la guàrdia civil de Burgos Arxivat 2009-08-14 a Wayback Machine., Vilaweb.cat, 29 de juliol 2009 (consultat: 1-8-09).
* ↑ Un atemptat d'ETA contra una caserna de la Guàrdia Civil a Burgos causa 65 ferits, ElPeriodico.cat, 29 de juliol 2009 (consultat: 1-8-09).
* ↑ ETA atempta a les Illes i mata dos guàrdies civils Arxivat 2009-08-01 a Wayback Machine., Vilaweb.cat, 31 de juliol 2009 (consultat: 1-8-09).
* ↑ L'explosiu que ETA va utilitzar a Burgos era amonal, ElPunt.cat, 4 d'agost 2009 (consulta: 4-8-09).

## Vegeu també

* Atemptat de Palmanova de 2009
# Gobbinsita

La gobbinsita és un mineral de la classe dels silicats, que pertany al grup de les zeolites. Rep el nom per The Gobbins (Irlanda del Nord), la seva localitat tipus.

## Característiques

La gobbinsita és un silicat de fórmula química Na₅(Si$_{11}$Al₅)O$_{32}$·11H₂O. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la gobbinsita pertany a «09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: amicita, garronita-Ca, gismondina-Ca, harmotoma, phil·lipsita-Ca, phil·lipsita-K, phil·lipsita-Na, flörkeïta, merlinoïta, mazzita-Mg, mazzita-Na, perlialita, boggsita, paulingita-Ca i paulingita-K.

## Formació i jaciments

Va ser descoberta a Hills Port, a The Gobbins, dins el comtat d'Antrim (Irlanda del Nord, Regne Unit). També ha estat descrita en altres indrets propers dins el mateix comtat, així com a Espanya, Polònia, Hongria, Rússia, el Japó, Austràlia, Nova Zelanda, Nicaragua, el Canadà i els Estats Units.

## Referències

* ↑ «Gobbinsite» (en anglès). Mindat. [Consulta: 11 març 2020].
# Cal Palau

«Cal Palau» té aquests significats:
* Cal Palau (Sanaüja), casa a la Segarra
* Cal Palau (el Vendrell), casa al Baix Penedès
* Cal Palau (Vilanova de Bellpuig), casa al Pla d'Urgell
# Agretes

Agretes (grec antic: Ἀγροίτας, llatí: Agroetas) fou un historiador grec.
Va escriure una obra sobre l'Escítia (Σκυθικά), coneguda per un escoli a Apol·loni de Rodes que en cita el llibre tretzè. També va escriure una obra sobre Líbia (Λιβυκά), conegut gràcies al mateix escoliasta. També l'esmenta Esteve de Bizanci (s. v. Ἄμπελος).

## Referències

* ↑ Agroetas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 82
# Timatic

Timatic és la base de dades que conté documentació per viatjar a un país estranger. És utilitzat per línies aèries per determinar si un passatger pot ser enviat al país de destí sense necessitat d'una visa, així com per agents de viatge per proporcionar aquesta informació a viatgers per reservar un vol. Aquesta pàgina web ha rebut una forma notorietat donat que les companyies de vol són multades pel país destí si porten viatgers sense el corresponent permís per aterrar.

## Enllaços externs

* Base de dades de Timatic Arxivat 2021-08-11 a Wayback Machine.
* Informació sobre Timatic Arxivat 2010-03-12 a Wayback Machine.
* IATA Portal de Timatic Arxivat 2019-03-10 a Wayback Machine.
* Article sobre Timatic
# Procatopus nototaenia

Procatopus nototaenia és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Àfrica: Camerun.

## Referències

* ↑ «Procatopus nototaenia». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Suede

Suede (formada en 1989 per vocalista Brett Anderson, amic i baixista Matt Osman, Justine Frischmann com a guitarrista, i poc després completada per Bernard Butler com a guitarra solista i Simon Gilbert a la bateria) va ser un dels grups musicals més importants de la dècada de 1990. El tàndem compositiu Anderson/Butler capturà l'essència deixada anys enrere per bandes com The Smiths en la dècada de 1980 o David Bowie a la dècada de 1970, mostrant una inquietud i ambigüitat sexual en les seues lletres que cap altre grup no havia gosat incorporar fins aleshores, tot combinat amb una alta qualitat musical.
L'any 1994 Bernard Butler va deixar el grup, en una decisió de la que es penedí posteriorment i poc després va ser reemplaçat pel jove Richard Oakes, qui tenia tan sols 17 anys. Això creà, òbviament, una gran diferència d'estil entre les dues etapes temporals de Suede, pre i post-Bernard, sent aquesta segona molt menys obscura i definitivament més "pop", i amb la qual Suede va sortir de les classificacions d'"indie" i va arribar a tenir veritable èxit comercial, però també va aconseguir ser menyspreada per molts dels antics fans degut a la inevitable manca del vell ideari.

## Discografia

Totes les dades de vendes corresponen al Regne Unit.

### Àlbums d'estudi

* Suede (1993) #1
* Dog Man Star (1994) #3
* Coming Up (1996) #1
* Head Music (1999)#1
* A New Morning (2002) #24
* Bloodsports (2013) #10
* Night Thoughts (2016) #6
* The Blue Hour (2018) #5

### Recopilacions

* Sci-Fi Lullabies (recopilació de les cares B fins a 1997) (1997) #9
* Singles (2003) #31
* The Best Of Suede (2010) #31

### Singles

* de Suede
** 1992 "The Drowners" #49
** 1992 "Metal Mickey" #17
** 1993 "Animal Nitrate" #7
** 1993 "So Young" #22
* single de cap àlbum
** 1994 "Stay Together" #3
* de Dog Man Star
** 1994 "We are the Pigs" #18
** 1994 "The Wild Ones" #18
** 1995 "New Generation" #21
* de Coming Up
** 1996 "Trash" #3
** 1996 "Beautiful Ones" #8
** 1997 "Lazy" #9
** 1997 "Filmstar" #9
* de Head Music
** 1999 "Electricity" #5
** 1999 "She's in Fashion" #13
** 1999 "Everything Will Flow" #24
** 1999 "Can't Get Enough" #23
* de A New Morning
** 2002 "Positivity" #16
** 2002 "Obsessions" #29
* de Singles
** 2003 "Attitude" #14
* de Bloodsports:
** 2013 "It Starts And Ends With You"
** 2013 "Hit Me"
** 2013 "For the Strangers"
* de Night Thoughts:
** 2015 "Outsiders"
** 2015 "Like Kids"
** 2016 "Pale Snow"
** 2016 "No Tomorrow"
** 2016 "What I'm Trying to Tell You"
* de The Blue Hour:
** 2018 "The Invisibles"
** 2018 "Life Is Golden"

## Referències

* ↑ «Bernard Butler: Leaving Suede was a stupid mistake» (en anglès). New Musical Express, 20-11-2002. [Consulta: 8 maig 2011].
# Attaneuria ruralis

Attaneuria ruralis és una espècie d'insecte pertanyent a la família dels pèrlids i l'única del gènere Attaneuria. Es troba a Nord-amèrica: el Canadà (Manitoba) i els Estats Units (Alabama, Arkansas, Florida, Geòrgia, Washington DC, Iowa, Illinois, Indiana, Kansas, Maryland, Minnesota, Missouri, Massachusetts, Carolina del Nord, Nebraska, Nova York, Ohio, Pennsilvània, Carolina del Sud, Tennessee, Virgínia i Wisconsin).

## Referències

* ↑ uBio (anglès)
* ↑ uBio (anglès)
* 1 2 Catalogue of Life (anglès)
* ↑ The Taxonomicon (anglès)
* ↑ Stoneflies of the United States - Stoneflies of Florida (anglès)
* ↑ State Hygienic Laboratory at The University of Iowa (anglès)
* ↑ Just How Imperiled Are Aquatic Insects? A Case Study of Stoneflies (Plecoptera) in Illinois Arxivat 2010-06-15 a Wayback Machine. (anglès)
* ↑ Wisconsin Department of Natural Resources Arxivat 2010-08-04 a Wayback Machine. (anglès)
* ↑ GBIF (anglès)
* ↑ Kenneth W. Steward i Mark W. Oswood, 2007: The Stoneflies (Plecoptera) of Alaska and Western Canada. The Caddis Press.
* ↑ Stark, B. P., S. W. Szczytko i C. R. Nelson, 1998: American stoneflies: a photographic guide to the Plecoptera. The Caddis Press, Columbus, Ohio. iv + 1-126 pp.
* ↑ NatureServe's Central Databases (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
# Saucinas

Saucinas (en francès Saussines) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Bušince

Bušince és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1244.
# Sit de Jankowski

El sit de Jankowski (Emberiza jankowskii) és un ocell de la família dels emberízids (Emberizidae).
L'espècie està amenaçada per la pèrdua d'hàbitat, causada pel pasturatge excessiu i els canvis en l'agricultura. Actualment està catalogat com en perill d'extinció.
El nom de l'ocell fa honor al col·leccionista polonès Michał Jankowski, que va recollir un exemplar el 9 de març de 1886 a la seva finca de Sidemi al Krai de Primorsky. L'espècimen va ser enviat a Ladislaus Taczanowski que va descriure l'espècie el 1888.
A la Xina, el sit de Jankowski té el nivell més alt de protecció i el 2021 es va afegir a la llista d'espècies anomenades segons la Llei de protecció de la vida salvatge.

## Hàbitat i distribució

Habita zones obertes amb herba, matolls o arbusts dispersos, al nord-est de la Xina, extrem sud-est de Sibèria i extrem nord-est de Corea. A l'hivern ocupa l'est de la Xina central.
El 2020 es va descobrir que es reproduïa a Mongòlia.

## Referències

* ↑ «Sit de Jankowski». Cercaterm. TERMCAT, Centre de Terminologia. Rev. 28/02/2023(català)
* ↑ «Jankowski's Bunting: grazed towards extinction» (en anglès). Bird Guides, 17-04-2020. [Consulta: 25 abril 2023].
* ↑ BirdLife International. «Jankowski's Bunting. Emberiza jankowskii». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
* ↑ Taczanowski, L. Description d'une nouvelle Espece da Genre Emberiza (en francès). 1. Published for the British Ornithologists' Union by Academic Press, 1883, p. 317–319.
* ↑ «Jankowski's Bunting gets highest level of protection in China» (en anglès). Bird Guides, 09-02-2021. [Consulta: 25 abril 2023].
* ↑ «Jankowski's Bunting found breeding in Mongolia» (en anglès). Bird Guides, 27-06-2020. [Consulta: 25 abril 2023].
# Albert Bover

Albert Bover (Barcelona, 1964) és un músic català, un dels impulsors del jazz català del segle xxi. Format musicalment entre Barcelona i Nova York, va gravar Esmuc Blues per al segell Fresh Sound 2001, amb Chris Higgins al contrabaix i Jorge Rossy a la bateria. També ha format Albert Bover Trio.

## Referències

* ↑ «Albert Bover». Jazzterrassa. Arxivat de l'original el 23-11-2015. [Consulta: 22 novembre 2015].
* ↑ «Albert Bover». Catalan Sounds. (Institut Ramon Llull). Arxivat de l'original el 2014-10-28. [Consulta: 21 novembre 2015].
* ↑ «Albert Bover». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].

## Enllaços externs

* Albert Bover - Lloc web oficial
# Theo Vonk

Theo Vonk és un exfutbolista i entrenador neerlandès. Va nàixer a Uitgeest el 16 de desembre de 1947.
Com a futbolista va militar a l'AZ'67 durant deu campanyes. Posteriorment va fitxar pel FC Volendam, també d'Holanda, on es retira el 1979.
Ja com a tècnic, ha entrenat a diversos conjunts de la lliga neerlandesa, com l'Sparta Rotterdam, l'FC Groningen, el Roda JC o l'FC Twente, entre d'altres. El 1992 va dirigir durant uns mesos al Real Burgos, de la primera divisió espanyola. La temporada 03/04, marxa a Alemanya per entrenar el modest Eintracht Nordhorn.
# Bāṇabhaṭṭa

Bāṇabhaṭṭa o Bāna (segle vii) va ser un erudit i escriptor en sàncrit indi. Va ser l'asthana kavi (el poeta de la cort) del rei Harshavardhana, que regnà entre els anys 606 i 647 al nord de l'Índia.
Les seves obres principals van ser una biografia de Harsha, coneguda com a Harṣacarita, i una de les primeres novel·les del món titulada Kādambarī (del nom de l'heroïna de la novel·la). Bāṇa va morir abans de finalitzar-la i l'obra va ser completada pel seu fill Bhūṣaṇabhaţţa (Pulinda en alguns manuscrits), conegut com l'Uttarabhāga de la novel·la.
Altres obres que se li atribueixen són el Caṇḍikāśataka i el drama Pārvatīpariṇaya.

## Referències

* The Harsa-Carita of Bana. Traduït a l'anglès per E. B. Cowell i F. W. Thomas. Londres: Royal Asiatic Society, 1897, 4-34.
# Albera Ligure

Albera Ligure és un municipi situat al territori de la província d'Alessandria, a la regió del Piemont (Itàlia). Limita amb els municipis de Cabella Ligure, Cantalupo Ligure, Fabbrica Curone, Montacuto i Rocchetta Ligure.
* Vista d'Albera Ligure
* Centre històric
* Església de S.Joan
* Plaça històrica
# Gordon Fraser

Gordon Fraser (Ottawa, 19 de novembre de 1968) és un ciclista canadenc, professional del 1994 al 2006. Del seu palmarès destaca el Campionat nacional en ruta del 2004. Després de la seva retirada ha dirigit diferents equips ciclistes.

## Palmarès

* 1994
** 1r a la París-Troyes
** 1r a la París-Chauny
** Vencedor de 2 etapes del Tour de Valclusa
* 1997
** Vencedor d'una etapa del Gran Premi del Midi Libre
* 1998
** Vencedor d'una etapa del Tour de Beauce
** Vencedor d'una etapa de la Volta a Astúries
** Vencedor d'una etapa del Tour de Toona
* 1999
** Vencedor d'una etapa del Tour de Beauce
** Vencedor d'una etapa del Tour de Toona
* 2000
** 1r al Gran Premi de la vila de Rennes
** 1r al Valley of the Sun Stage Race i vencedor de 2 etapes
** 1r al Tour de Toona i vencedor de 4 etapes
** Vencedor d'una etapa del Critèrium Internacional
** Vencedor de 2 etapes del Sea Otter Classic
* 2001
** Vencedor d'una etapa del Tour de Beauce
** Vencedor d'una etapa del Tour de Langkawi
** Vencedor d'una etapa del Redlands Bicycle Classic
** Vencedor de 2 etapes del Tour de Toona
* 2002
** 1r a la First Union Classic
** Vencedor d'una etapa del Tour de Beauce
** Vencedor d'una etapa del Valley of the Sun Stage Race
** Vencedor d'una etapa del Sea Otter Classic
* 2003
** Vencedor d'una etapa del Tour de Beauce
** Vencedor de 3 etapes del Pomona Valley Stage Race
** Vencedor d'una etapa del Redlands Bicycle Classic
** Vencedor de 3 etapes del Tour de Gila
* 2004
** Campionat del Canadà en ruta
** Vencedor de 2 etapes de la Volta a Geòrgia
** Vencedor d'una etapa del Cascade Cycling Classic
* 2005
** 1r a la Wachovia Classic
** Vencedor d'una etapa de la Volta a Geòrgia
** Vencedor d'una etapa del Sea Otter Classic
** Vencedor d'una etapa del San Dimas Stage Race
** Vencedor d'una etapa del Nature Valley Grand Prix
** Vencedor d'una etapa del Cascade Cycling Classic
** Vencedor d'una etapa del Tour de Delta
* 2006
** 1r al Joe Martin Stage Race i vencedor de 3 etapes
** Vencedor d'una etapa del Tour de Gila
** Vencedor d'una etapa del Tour de Delta

### Resultats al Tour de França

* 1997. Fora de control (9à etapa)

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Bubú de clatell roig

El bubú de clatell roig (Laniarius ruficeps) és un ocell de la família dels malaconòtids (Malaconotidae).

## Hàbitat i distribució

Habita àrids matollars xèrics al Sudan, extrem nord-oest i sud de Somàlia, est i sud d'Etiòpia, Eritrea, Djibouti i l'est i sud-est de Kenya.

## Referències

* ↑ «Bubú de clatell roig». Cercaterm. TERMCAT, Centre de Terminologia. Rev. 10/05/2023(català)
# Alilanum

Alilanum fou una ciutat estat i regne de Mesopotàmia a la zona del Tigris, situada a prop de Razama (coneguda com a Razama del Nord o Razama de Yussan), regne del qual era un estat vassall. L'esmenten les tauletes de Mari vers el 1775 aC en temps de Zimrilim.
El seu rei era Masum-Atal que va visitar al rei de Mari acompanyar de Sharraye de Razama.

## Enllaços externs

* Thoughts of Zimri-Lim